stanford-oval/wikipedia huggingface dataset:
אצטדיון ג'איינטס

| --- | --- |

 מיקום:  ארצות הברית מזרח רד'רפורד, ניו ג'רזי, ארצות הברית
 קואורדינטות:  40°48′49″N 74°04′28″W﻿ / ﻿40.813726°N 74.074433°W﻿ / 40.813726; -74.074433
 אבן יסוד:  1972
 תקופת הפעילות:  10 באוקטובר 1976 – 3 בינואר 2010 (33 שנים) 
 נהרס:  4 בפברואר 2010 - 28 ביוני 2010
 עלות הבנייה:  78 מיליון דולר
 בעלים:  New Jersey Sports and Exposition Authority 
 מפעיל:  New Jersey Sports and Exposition Authority 
 אדריכל:  קיווט ומיירס 
 קבוצות:  ניו יורק ג'איינטס, ‏NFL ‏(1976-2009)   ניו יורק ג'טס, ‏ NFL ‏ (1984-2010)   ניו יורק רד בולס, ‏ MLS ‏ (1996-2009)   ניו יורק קוסמוס, ‏ NASL ‏ (1977-1984)
 מושבים:  80,200
  מפת מיקום  מפה מפורטת   (למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיאצטדיון ג'איינטס(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיאצטדיון ג'איינטס  he tabBackground:;tabBorder:#aaa;defaultTab:0;
 
אצטדיון ג'איינטס (באנגלית: Giants Stadium) היה אצטדיון רב תכליתי הממוקם במזרח רד'רפורד, ניו ג'רזי אשר שימש בעיקר כמגרשן הביתי של קבוצות הפוטבול ניו יורק ג'איינטס והניו יורק ג'טס והיה מסוגל לקלוט כ-80,000 צופים.
האצטדיון נפתח ונחנך ב-10 באוקטובר 1976 בהפסדה הביתי של הניו יורק ג'איינטס לקבוצת דאלאס קאובויס. הוא שימש כמגרש הביתי של הניו יורק ג'איינטס במשך 33 שנים וכמגרשה של הניו יורק ג'טס במשך 26 שנים. במשך השנים שימש האצטדיון כמגרשן הביתי של קבוצות פוטבול נוספות כניו יורק/ניו ג'רזי נייטס מליגת ה-WLAF, ניו יורק/ניו ג'רזי היטמן מליגת ה-XFL וכמגרשה הביתי של הניו אורלינס סיינטס לאחר שאצטדיונה הביתי נפגע מהוריקן קתרינה בשנת 2005.
האצטדיון שימש כמגרשן הביתי של קבוצות הכדורגל ניו יורק קוסמוס והניו יורק רד בולס ואף אירח מספר משחקים במסגרת מונדיאל 1994 (כולל משחק חצי הגמר בין נבחרות איטליה ובולגריה).
בשנת 2010 נהרס האצטדיון והוחלף על ידי אצטדיון מטלייף שנבנה בסמוך אליו.
אצטדיון ג'איינטס בזמן משחק פוטבול
אנטון ווקס

אנטון צ'ארלס ווקס (באנגלית: Anton Charles Walkes;‏ 8 בפברואר 1997 – 19 בינואר 2023) היה כדורגלן אנגלי ששיחק בעמדת הבלם.
קריירת מועדונים

ווקס גדל במחלקת הנוער של טוטנהאם הוטספר. ב-21 בספטמבר 2016 ערך את הופעתו היחידה במדי המועדון, בניצחון 5-0 על ג'ילינגהאם במסגרת גביע הפוטבול ליג.
ב-26 בינואר 2017 הושאל ווקס לאטלנטה יונייטד מה-MLS למשך עונת 2017. ב-6 במרץ ערך את הופעת הבכורה שלו במועדון, בהפסד 2-1 לניו יורק רד בולס במסגרת הליגה. ב-5 ביולי הבקיע את שער הבכורה שלו במועדון, בניצחון 4-2 על סן חוזה ארת'קווייקס במסגרת הליגה. בסך הכל ערך 21 הופעות ליגה במהלך תקופת ההשאלה, בהן הבקיע שני שערים.
ב-29 בינואר 2018 הושאל ווקס עד לתום עונת 2017/2018 לפורטסמות' מהפוטבול ליג הראשונה. ב-18 ביולי 2018 חתם ווקס על חוזה קבוע במועדון. בסך הכל ערך 48 הופעות ליגה במדי המועדון, בהן הבקיע שני שערים.
ב-9 בינואר 2020 חתם ווקס באטלנטה יונייטד מה-MLS. הוא שיחק במועדון במשך שתי עונות, בהן הבקיע שני שערים.
ב-14 בדצמבר 2021 חתם ווקס בשארלוט מה-MLS. ב-20 במרץ 2022 ערך את הופעת הבכורה שלו במועדון, בניצחון 3-1 על ניו אינגלנד רבולושן במסגרת הליגה. בסך הכל ערך 23 הופעות ליגה במדי המועדון.
חיים אישיים

ווקס נולד ברובע לואישהאם שבלונדון. היה ממוצא ג'מייקני. לווקס ובת זוגו, אלכסיס, נולדה בת.
בנובמבר 2018, הודה בנהיגה בזמן פסילה. הוא נקנס וקיבל עונש של 120 שעות של עבודות שירות.
חיים אישיים > מותו

ב-18 בינואר 2023, ווקס היה במיאמי, שם ערכה קבוצת הכדורגל שארלוט מחנה אימונים בן 12 ימים. בסביבות השעה 15:00, הוא נפצע בהתנגשות של שתי סירות ליד אצטדיון מיאמי מרין. הוא פונה לבית החולים, שם מת מפצעיו למחרת בבוקר, בגיל 25.
תארים

פרס הפוטבול ליג: 2018/2019
הערות שוליים

↑  Atlanta United Acquire Anton Walkes on loan from Tottenham Hotspur באתר הרשמי של אטלנטה יונייטד, 26 בינואר 2017 (באנגלית)
↑  Portsmouth: Tottenham midfielder Anton Walkes agrees loan move באתר BBC, ‏ 29 בינואר 2018 (באנגלית)
↑  Walkes Completes Pompey Switch באתר הרשמי של פורטסמות', 18 ביולי 2018 (באנגלית)
↑  Atlanta United acquire Anton Walkes from Portsmouth באתר הרשמי של ה-MLS, ‏ 9 בינואר 2020 (באנגלית)
↑  Charlotte FC selects Anton Walkes, Defender באתר הרשמי של שארלוט, 14 בדצמבר 2021 (באנגלית)
↑  Anton Walkes: Who is the Portsmouth player? Which teams has he played for? When did he sign for Portsmouth? What position does he play?, Portsmouths, ‏28 בנובמבר 2018
↑  Former Tottenham defender Anton Walkes dies in boat crash at age of 25, הגרדיאן, ‏19 בינואר 2023 (באנגלית)
↑  Pro footballer from Lewisham caught driving while banned says sorry, News Shopper, ‏29 בנובמבר 2019 (באנגלית)
↑  David J. Neal, Major League Soccer player Anton Walkes dies in a boating crash near Miami Marine Stadium, Miami Herald, ‏19 בינואר 2023
↑  Matias Grez, Charlotte FC soccer player Anton Walkes dies at age 25 following boating accident, CNN, ‏19 בינואר 2023 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנטון ווקס".
אני הוא השואל

אני הוא השואל הוא סליחה לתפילת מוסף של יום כיפור, שחיבר רבי ברוך בן שמואל ממגנצא. כנהוג לעיתים בסליחות למוסף, הסליחה מתארת את עבודת יום הכיפורים בבית המקדש ואת החסר מאז חורבן הבית. בהרבה קהילות נאמרת הסליחה בקול רם על ידי הש"ץ ובניגון מרגש. בדרך כלל, גם בקהילות בהן נהוג לבחור בכל שנה רק חלק מרשימת הסליחות, אמירת סליחה זו קבועה.
הסליחה נהוגה במרבית מנהגי אשכנז המערביים. כרוב פיוטיהם של פייטני מערב אירופה בני המאה ה-12, הסליחה אינה נמצאת ברוב מנהגי אשכנז המזרחיים הממוסדים, מלבד מנהג בהמן, מעהרין ואונגארן (שהוא גם מנהג מזרח גרמניה), ובמנהג בית הכנסת הישן בפראג.
מהדורות הפיוט

הסליחה נדפסה פעמיים במהדורה מדעית. פעם אחת במהדורתו של אברהם מאיר הברמן לפיוטי רבי ברוך ממגנצא, ופעם שנייה במהדורתו של דניאל גולדשמידט למחזור ליום הכיפורים.
מבנה הפיוט

הפיוט כולל אקרוסטיכון לפי סדר הא"ב, ובסופו חתום ברוך בר שמואל חזק. הוא מובנה מבתים בני שני טורים (ארבע צלעיות), במשקל יתד וארבע תנועות, ובצלעית הסוגרת יתד וחמש תנועות.
הערות שוליים

↑  על פי מחזור רעדלהיים
↑  בקצת קהילות היא נאמרת בתפילה אחרת במהלך היום: במנהגי האשכנזים שבאיטליה ובנירנברג-פיורדא היא נאמרת בסליחות שבתפילת שחרית (גולדשמידט, עמ' 203–204), ובמנהג קוילן (וכן במנהג בית הכנסת הישן בפראג, וכדלקמן) היא נאמרת בסליחות שבמנחה (שם, עמ' 629).
↑  ראו למשל "מנהגי בית הכנסת לבני אשכנז לשנת תשע"ב", ירושתנו ו (תשע"ב), עמ' שפג. בבית מדרשו של רבי נתן אדלר, שהתנגד לאמירת סליחות ופיוטים בחזרת הש"ץ, אמרו סליחה זו לפני תחילת חזרת הש"ץ, כרשות לתפילה. הרב בנימין שלמה המבורגר, "מנהגי בית מדרשו של רבינו נתן אדלר זצוק"ל", מוריה שנה יז (תש"ן), עמ' רמא; בית הכנסת ניעדערהאפהיים: סדר העבודה לר"ה ולי"כ, (פפד"מ, תר"פ), עמ' 6, באתר אוצר החכמה.
↑  דניאל גולדשמידט, מחזור לימים הנוראים, חלק ב (יום כפור), ירושלים תש"ל, עמ' 502.
↑  אברהם ויונה פרנקל, תפילה ופיוט במחזור נירנברג (ירושלים תשס"ח), עמ' 115, באתר הפיוט והתפילה.
↑  גולדשמידט, מחזור ליום כפור, עמ' 530 (ברשימה זו נשמט אזכור הסליחה אפילו במנהג בהמן, כנראה בשל טעות סופר), וראו שם עמ' 550 (המזכיר את הסליחה לפי מנהג בהמן).
↑  בסליחות שבתפילת מנחה. גולדשמידט, עמ' 670.
↑  אברהם מאיר הברמן, "פיוטי רבינו ברוך בר שמואל ממגנצא", ידיעות המכון לחקר השירה העברית ו (תש"ו), עמ' קכט.
1 2  דניאל גולדשמידט, מחזור לימים הנוראים, כרך ב: יום כפור, ירושלים תש"ל, עמ' 516.
אנטון טומאן

| --- | --- |

 לידה:  31 באוקטובר 1912 פאפנהופן אן דר אילם, בוואריה עילית, הקיסרות הגרמנית 
 הוצאה להורג:  8 באוקטובר 1946 (בגיל 33) המלין, הרפובליקה הפדרלית של גרמניה 
 מדינה:  הקיסרות הגרמנית, רפובליקת ויימאר, גרמניה הנאצית 
 מפלגה:  המפלגה הנאצית 
 
אנטון טומאן (Anton Thumann;‏ 31 באוקטובר 1912 – 8 באוקטובר 1946) היה קצין נאצי בדרגת אובר-שטורמפיהרר ומפקח (בגרמנית Schutzhaftlagerführer) במספר מחנות ריכוז במהלך מלחמת העולם השנייה. לאחר המלחמה נעצר על ידי הצבא הבריטי והואשם בפשעים נגד האנושות. במשפט נוינגמה ב-1946 הוא נמצא אשם והוצא להורג בתלייה בכלא בהמלין.
ביוגרפיה > שנותיו הראשונות

טומאן נולד בחבל בוואריה בקיסרות הגרמנית בשנת 1912. בשנות השלושים הוא הצטרף לשורות המפלגה הנאצית (חבר מספר 1,726,633) ולשורות האס אס (חבר מספר 24,444). הוא שירת כשומר במחנה הריכוז דכאו החל משנת 1933. בשנת 1940 הועלה לדרגת מפקח-מחנה ("שוצהפטלגרפיהרר"). בתחילת אוגוסט 1940 הועבר למחנה גרוס-רוזן, שהיה באותה התקופה תת-מחנה של מחנה הריכוז זקסנהאוזן. בתחילת מאי 1941, טומאן נהיה למפקח מחנה גרוס-רוזן העצמאי, תחת פיקודו של ארתור רודל, והיה אחראי לרצח יהודים ושבויים רוסיים.
ביוגרפיה > מיידנק

מאמצע פברואר 1943 עד למרץ 1944 שימש כמפקח מחנה ההשמדה מיידנק. בשל נטיותיו הסדיסטיות, השתתפותו בסלקציות, המתות בגז והוצאות להורג בירי - אסירי המחנה כינו אותו "התליין ממיידנק". לפי עדותו של יז'י קווייטקובסקי, שהיה כלוא במיידנק ממרץ 1943 עד יולי 1944, טומאן לבדו הוציא להורג אסירים ושבויי מלחמה סובייטים. טומאן היה מנהל מחלקת הענשה במחנה. בבעלותו היה רועה גרמני ששיסה באסירי המחנה.
במשך מספר שבועות, בין מרץ לאפריל 1944, טומאן נכח במחנה אושוויץ בירקנאו. כמו כן, הופיע במספר תמונות ממחנה המנוחה של אנשי האס אס, מחנה סולאהוט בקרבת אושוויץ, שהתגלה בשנת 2007. באחת מן התמונות טומאן ניצב ליד ריכרד בר, יוזף מנגלה, יוזף קרמר ורודולף הס.
ביוגרפיה > נוינגמה

לאחר מכן שירת כמפקח במחנה הריכוז נוינגמה מאמצע אפריל 1944 עד לסוף אפריל 1945. לעיתים קרובות היה מלווה בכלב הציד שלו, והאסירים במחנה רעדו ממנו מפחד בשל השמועות על ההתעללות באסירים במחנות גרוס-רוזן ומיידנק. כאשר הבריטים התקרבו למחנה, האס אס החל בפינוי אסירי המחנה לספינות מאסר. במהלך פינוי המחנה, 58 גברים ו-13 נשים שהתמרדו במחנה הריכוז פוהלבוטל הובאו למחנה נוינגמה על מנת להוציאם להורג. טומאן לקח חלק ברציחתם; הם נתלו למוות בתא מעצר בין התאריכים 21 – 23 באפריל 1945. לאחר שחלק מהנידונים למוות המשיכו להתנגד, הוא זרק רימון יד לחלון התא. תחת פיקודו של טומאן ושל וילהלם דריימאן, 700 האסירים שנותרו במחנה נוינגמה אולצו להיפטר מגופות הנרצחים ולטשטש את עקבות המחנה. ב-30 באפריל 1945 האסירים נשלחו בצעדת מוות למקום מושבה של ממשלת פלנסבורג.
במהלך שירותו כקצין אס-אס זכה בשלוש מדליות, בהן "עיטור הזהב של המפלגה הנאצית" ו"מדליית האנשלוס".
משפט ומוות

בסוף המלחמה נעצר טומאן על ידי הכוחות הבריטיים שכבשו את גרמניה. הוא נשפט בפני בית דין צבאי בריטי ב"משפט נוינגמה" בהמבורג. הוא ו-13 נאשמים אחרים, בהם וילהלם דריימאן ומפקד מחנה נוינמגה מקס פאולי, נמצאו אשמים בפשעי מלחמה ובפשעים נגד האנושות. בית הדין פסק את גזר הדין ב-18 במרץ 1946 ודן 11 מבין 14 הנאשמים למוות בתלייה ב-3 במאי 1946, בהם טומאן, דריימאן, ופאולי. ההוצאה להורג בוצעה על ידי התליין הבריטי אלברט פיירפוינט בכלא המלין ב-8 באוקטובר 1946.
הערות שוליים

↑  עדותו של אגון אוקסהורן, דבר, 13 בדצמבר 1945
↑  Nazi Concentration Camp Commandants 1933-1945, Pen and Sword, 2014
↑  תלייני ס.ס. בדין, הצופה, 29 במרץ 1946
| --- | --- |
בקרת זהויות :  GND: 1070407003  VIAF: 315940309   WorldCat (עם VIAF): 315940309
אצטדיון דפורטיבו קאלי

| --- | --- |

אצטדיון דפורטיבו קאלי
 מיקום:  פלמירה, קולומביה
 קואורדינטות:  3°31′18″N 76°25′01″W﻿ / ﻿3.521642°N 76.417036°W﻿ / 3.521642; -76.417036
 תקופת הפעילות:  21 בפברואר 2010 – הווה (14 שנים)
 עלות הבנייה:  75,000,000 דולר
 בעלים:  דפורטיבו קאלי
 מפעיל:  דפורטיבו קאלי 
 משטח:  דשא
 קבוצות:  דפורטיבו קאלי
 מושבים:  42,000
 ממדי משטח:  110X75 מטר
 אתר רשמי
 he
 
אצטדיון דפורטיבו קאלי (בספרדית: Estadio Deportivo Cali) הוא אצטדיון כדורגל הממוקם בעיר פלמירה (אנ') שבקולומביה, אשר מונה 42,000 מקומות ישיבה, דבר ההופך אותו לאצטדיון השני בגודלו במדינה אחרי אצטדיון מטרופוליטאנו רוברטו מלנדס שבברנקייה. שמו הנוסף של האצטדיון הוא מונומנטל דה פלמסקה (בספרדית: Monumental de Palmaseca) והוא משמש בתור מגרשה הביתי של קבוצת דפורטיבו קאלי. אבן הפינה של האצטדיון הונחה ב-24 באוגוסט 2001 והוא נפתח רשמית ב-21 בפברואר 2010, כאשר דפורטיבו קאלי ניצחה 0-2 את דפורטס קינדיו(אנ'). הבנייה החדשנית, הכוללת גם תאי צפייה, עלתה כ-75,000,000 דולר.
עוד לפני פתיחתו הרשמית, שוחקו באצטדיון שני משחקי ידידות: ב-29 באוקטובר 2008 ניצחה דפורטיבו קאלי את ליגה דה קיטו, שהייתה אז מחזיקת גביע ליברטדורס 0-1 משער של הרול הררה(אנ'). כעבור שלושה שבועות, ב-19 בנובמבר 2008, ניצחה קולומביה את ניגריה 0-1 משער של רדאמל פלקאו.
באצטדיון הזה חגגה דפורטיבו קאלי זכייה בשני תארים (נכון ל-2017). הראשון היה הגביע הקולומביאני ב-2010, אז גברה על איטגווי דיטיירס 0-2 משערים של ססאר אמייה ואנדרס רמירו אסקובר. בטורניר האפרטורה של 2015 זכתה דפורטיבו באליפות הראשונה שלה מזה עשור וגם היא נערכה במונומנטל דה פלמסקה, כאשר ניצחה דפורטיבו את אינדפנדיינטה מדיין 0-1 במשחק הראשון משער של הרולד פרסיאדו וסיימה בתיקו 1-1 בגומלין באצטדיון אטנאסיו חירארדוט וזכתה באליפות התשיעית שלה.
גלריה

אצטדיון דפורטיבו קאלי בגמר הגביע הקולומביאני ב-2010
תאי הצפייה ביציע המערבי של האצטדיון
אירוויזיון 2008

| --- | --- |


רוסיה רוסיה – מקום ראשון עם 272 נקודות
 מספר התחרות:  53
 חצי גמר 1:  20 במאי 2008
 חצי גמר 2:  22 במאי 2008
 גמר:  24 במאי 2008
 מנחים:  ז'ליקו יוקסימוביץ' ויובאנה יאנקוביץ'
 רשת השידור המפיקה:  סרביה RTS
 מיקום האירוע:  סרביה בלגרד ארנה, סרביה
 השיר הזוכה:  רוסיה רוסיה - דימה בילאן Believe "להאמין"
 מספר משתתפות:  43
 מדינות שמשתתפות לראשונה:  סן מרינו סן מרינו  אזרבייג'ן אזרבייג'ן
 מדינות שפרשו מהתחרות:  אוסטריה אוסטריה
 המדינות המשתתפות
 
   מדינות משתתפות בגמר   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון 2007 אירוויזיון 2009 ← 
אירוויזיון 2008 היה המהדורה ה-53 של התחרות, שאורחה על ידי סרביה. חצאי הגמר נערכו ב-20 במאי וב-22 במאי, והגמר הגדול נערך ב-24 במאי בבירה, בלגרד. רוסיה הוכרזה כמנצחת, כשדימה בילאן ושירו "Believe" (להאמין) קיבלו נקודות כמעט מכל המדינות. סרביה זכתה באירוח התחרות לאחר ניצחונה של מריה שריפוביץ' באירוויזיון 2007 בפינלנד. את המופע הנחו מגישת הטלוויזיה יובאנה ינקוביץ' והזמר ז'ליקו יוקסימוביץ'. באופן יוצא דופן, למנחה התחרות היה בה תפקיד נוסף, כששירה של סרביה בתחרות הולחן על ידי יוקסימוביץ'. התמה של המופעים כונתה "התמזגות הצלילים".
אתר האינטרנט של התחרות עלה בינואר 2008. לראשונה בתולדות האירוויזיון, שודרו באתר הרשמי בשידור חי מופעי קדם האירוויזיון של מדינות שונות כגון נורווגיה, קפריסין ויוון.
בתחרות ניצחה רוסיה ששלחה את הזמר דימה בילאן. התחרות הפכה אותו לזמר מפורסם בכל העולם. למקום השני הגיע זו השנה השנייה ברציפות אוקראינה, ולמקום השלישי הגיעה יוון.
ישראל באירוויזיון 2008

את ישראל ייצג בועז מעודה עם השיר כאילו כאן.
כבר בשנת 2004 חוברו מילות הפזמון על ידי דנה אינטרנשיונל ומנהלה האישי שי כרם, ואילו הלחן שפורסם בעבור קדם אירוויזיון 2008 הולחן על ידי אינטרנשיונל לבדה, ונבחר מתוך חמישה פזמונים שכולם בביצועו של מעודה, לייצג את ישראל בתחרות האירוויזיון ב-2008. מאז בחירת הפזמון כמייצג את ישראל ועד להופעה באירוויזיון, הוא עבר שינויים רבים במבנהו ובצורת הגשתו ובין היתר שונה שמו ל-"The Fire in Your Eyes" ("האש בעינייך"). הפזמון כתוב ברובו בעברית, וכולל בית באנגלית.
בחצי הגמר הראשון של התחרות ביצע מעודה את הפזמון והגיע למקום החמישי, עם 104 נקודות, שהקנה לו השתתפות בגמר. בתחרות הגמר הגיע הפזמון למקום התשיעי, עם 124 נקודות.
האולם

מריה שריפוביץ' ניצחה באירוויזיון 2007 בהלסינקי, פינלנד. עקב כך, התחרות נערכה בבלגרד ארנה שבבלגרד, בירת סרביה. הבלגרד ארנה הוא מהאולמות הגדולים ביותר באירופה, ויכול להכיל 20,000 צופים. ב-14 בספטמבר 2007, ראש עיריית הלסינקי העניק את "מפתח האירוויזיון" לבלגרד. טקס זה הוא מסורת שהחלה מאותה השנה, שמייצגת את מעבר התחרות מעיר לעיר (כך ב-2009 הועברו ה"מפתחות" מבלגרד למוסקבה, שנה לאחר מכן ממוסקבה לאוסלו וכך הלאה).
עקב בעיות ומהומות בבלגרד לאחר הכרזת העצמאות של קוסובו ב-22 בפברואר 2008, איגוד השידור האירופאי שקל להעביר את התחרות למדינה אחרת. בין ההצעות הועלתה אוקראינה, שהגיעה למקום השני באירוויזיון 2007. עוד הצעה הייתה פינלנד, מארחת התחרות משנה שעברה. גם יוון הציעה לארח את התחרות. לאחר זמן מה הוחלט שבלגרד תישאר מארחת התחרות. רשות השידור הסרבית התחייבה לספק שמירה אבטחה מוגברת לכל המבקרים ומשתתפי התחרות. למשלחות אלבניה, קרואטיה וישראל הוגברה השמירה.
עיצוב חזותי

רשות השידור הסרבית פתחה בתחרות שמטרתה הייתה למצוא את הלוגו, הנושא ועיצוב הבמה של התחרות ב-2008. לבסוף הוכרז נושא התחרות: "התמזגות הצלילים", שהושרה ממיקומה של העיר בלגרד, ששוררת בין שני נהרות - סאווה ו-דנובה. הלוגו הנבחר היה מפתח סול בצבעי כחול והאדום (צבעי הדגל הסרבי) במרקם של צבעי גואש, ועוצב על ידי בוריס מילקוביץ'.
סרטוני המעבר בין שיר לשיר (סלנג אירוויזיוני: "הגלויות") הוצגו כגלויות. בסרטונים היה ניתן לראות את תהליך יצירת הדגל של המדינה שעומדת להופיע. בכל גלויה הוצג סיפור קצר שמתייחס לבלגרד ותושביה. במשך כל סרטון נכתב מכתב קצר על ידי המוזיקאי של המדינה. כל המכתבים נכתבו בשפה של המדינה ממנה הוא מגיע, ולבסוף צורפו אליהן ברכות "ברוכים הבאים לבלגרד" ו-"ברוכים הבאים לסרביה" במספר שפות שנות. לשיר הבלגי, שהושר בשפה דמיונית, צורף הכיתוב גם הוא בתחביר דמיוני. הגלויות הסתיימו עם בול וחתימה של לוגו האירוויזיון.
על פי רשות השידור הסרבית, הבמה ייצגה זהויות טבעיות, נושאים היסטוריים ומודרניים, סמלים והודעות מוכרות וכלל עולמיות. הבמה (בעיצובה ה'ממוזג') גם הכילה מספר מסכי טלוויזיה ו-LCD. הבמה הכילה אפשרויות חדשות וטכנולוגיות, חלקים ממנה היו ניתנים להזזה. עיצב אותה האמן האמריקאי דייוויד קאשינג.
חצי הגמר הראשון נע סביב נושא העיר. התחרות נפתחה עם סרטון פנורמה של העיר, כשתפאורת הבמה הייתה שני גלים נשברים ונפגשים במרכז הבמה - במיזוג - נושא התחרות. חצי הגמר השני התנהל סביב נושא המים, וניתן היה להבחין בכך בעיקר במופע הביניים, כשגווני המים היו הצבעים העיקריים על הבמה. הגמר נע סביב נושא ההתמזגות. הקמת הבמה ארכה ימים רבים והיא הורכבה על ידי צוותים שונים מאירופה. נעשה שימוש בפירוטכניקה פעמים רבות (בין היתר בהופעות של ארמניה, גרמניה, טורקיה ובולגריה). הבמה קיבלה תגובות חיוביות מהתקשורת והמעריצים, שתיארו אותה כ"אחת הבמות המרהיבות ביותר בהיסטוריית התחרות".
פורמט

במסיבת עיתונאים בהלסינקי שנערכה בחודש מאי 2007, סוואנטה סטוקסליוס, המפקח הרשמי לתחרות מטעם איגוד השידור האירופאי, הודיע שפורמט התחרות עלול להשתנות בשנה הבאה, ויכלול שני חצאי גמר במקום חצי גמר אחד. ב-28 בספטמבר 2007 הדבר נהפך רשמי.
משתתפי חצאי הגמר חולקו לשתי קבוצות לאחר הגרלה שמיינה אותם ל-6 "סלים" שונים בעקבות מקורות ההצבעות וההיסטוריה הסמלית של כל מדינה. על כל מדינה היה לשדר את חצי הגמר שבו תשתתף, אך שידור חצי הגמר השני היה אופציונלי.
ההגרלה נערכה ביום שני, 28 בינואר 2008 בעיריית בלגרד בשעה 14:00 (שעון ישראל), בליווי רקדנים מאנסמבל סרבי מפורסם. בהתחלה, שתי מעטפות עם הכיתובים "חצי גמר 1" ו-"חצי גמר 2" הוגרלו. לאחר מכן, שלוש מדינות משישה סלים נבחרו באקראיות לקחת חלק בחצי הגמר הראשון, ועוד שלוש מדינות נבחרו לקחת חלק בחצי הגמר השני. המדינה שהוצאה מהסל החמישי (שלא הוגרל) נבחרה להיות המדינה הראשונה שתוגרל לחצי הגמר הראשון. המדינה מסל שש נבחרה להשתתף בחצי הגמר השני. משתתפי הגמר האוטומטיים (צרפת, ספרד, בריטניה, גרמניה וסרביה) חויבו להצביע בחצי הגמר אליו הוגרלו. בסופו של דבר נקבע שפרט ל-5 המדינות שממילא ישתתפו בגמר, יצטרפו אליהן עוד 20 מדינות - 10 מכל חצי גמר.
פורמט > חלוקה לסלים

ב-28 בספטמבר 2008 נערכה החלוקה לחצאי הגמר ע"פ סלים. בכל סל נמצאו קבוצת מדינות שמויינו על-פי מיקומים בתחרויות שעברו ויחסים היסטוריים. אלה היו הסלים:
| סל ראשון | סל שני | סל שלישי |
| --- | --- | --- |
|  אלבניה אלבניה  בוסניה והרצגובינה בוסניה והרצגובינה  מונטנגרו מונטנגרו  מקדוניה מקדוניה  סלובניה סלובניה  קרואטיה קרואטיה |  איסלנד איסלנד  אסטוניה אסטוניה  דנמרק דנמרק  נורווגיה נורווגיה  פינלנד פינלנד  שוודיה שוודיה |  בולגריה בולגריה  בלגיה בלגיה  הולנד הולנד  טורקיה טורקיה  יוון יוון  קפריסין קפריסין |
| סל רביעי | סל חמישי | סל שישי |
|  אירלנד אירלנד  אנדורה אנדורה  לטביה לטביה  ליטא ליטא  פורטוגל פורטוגל  רומניה רומניה |  אוקראינה אוקראינה  ארמניה ארמניה  בלארוס בלארוס  גאורגיה גאורגיה  ישראל ישראל  מולדובה מולדובה  רוסיה רוסיה |  אזרבייג'ן אזרבייג'ן  הונגריה הונגריה  מלטה מלטה  סן מרינו סן מרינו  פולין פולין  צ'כיה צ'כיה  שווייץ שווייץ |

סדר ההופעות בתחרות נקבע בפגישת המשלחות בבלגרד שנערכה ב-17 במרץ 2008.
המדינות המשתתפות

ב-21 בדצמבר 2007, איגוד השידור האירופאי אישר ש-43 מדינות ישתתפו בתחרות בבלגרד. סן מרינו ואזרבייג'ן, מתוקף היותן מדינות חדשות באיגוד, ישתתפו בתחרות בפעם הראשונה. אוסטריה פרשה מהתחרות; רשות השידור האוסטרית טענה: "נוכחנו לדעת ב-2007 שלא איכות השיר קובעת, אלא מדינת המקור". איטליה, שלא התחרתה מאז אירוויזיון 1997, והייתה יכולה להיות אוטומטית בגמר, נעדרה שוב. סלובקיה שהביעה את רצונה לחזור לא עשתה זאת לבסוף עקב בעיות תקציב.
המדינות המשתתפות > הגמר

תחרות הגמר כללה שירים של 25 מדינות: 4 המממנות העיקריות של התחרות - צרפת, ספרד, בריטניה וגרמניה; המדינה המארחת - סרביה; 9 המקומות הראשונים בחצי הגמר הראשון + שיר אחד שהיווה את בחירת השופטים; 9 המקומות הראשונים בחצי הגמר השני + שיר אחד שהיווה את בחירת השופטים.
ההצבעה באירוויזיון זה הייתה הארוכה ביותר בכל שנות התחרות, עקב מספר השיא של השתתפות המדינות (43 מדינות).
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| סדר השמעה | מדינה | שפה | ביצוע | שם השיר | תרגום | מקום | ניקוד |
| 1 | רומניה רומניה | רומנית ואיטלקית | ניקו וולאד | Pe-o Margine de Lume | בקצה העולם | 20 | 45 |
| 2 | בריטניה בריטניה | אנגלית | אנדי אברהם | Even If | אפילו אם | 25 | 14 |
| 3 | אלבניה אלבניה | אלבנית | אולטה בוקה | Zemrën e lamë peng | הימרנו על הלב | 17 | 55 |
| 4 | גרמניה גרמניה | אנגלית | No Angels | Disappear | נעלם | 23 | 14 |
| 5 | ארמניה ארמניה | אנגלית וארמנית | סירושו | Qele Qele | בוא, נלך... | 4 | 199 |
| 6 | בוסניה והרצגובינה בוסניה והרצגובינה | בוסנית | לאקה | Pokušaj | לנסות | 10 | 110 |
| 7 | ישראל ישראל | עברית ואנגלית | בועז מעודה | כאילו כאן / The fire in your eyes | כאילו כאן/האש בעיניך | 9 | 124 |
| 8 | פינלנד פינלנד | פינית | Teräsbetoni | Missä miehet ratsastaa | היכן שהגברים רוכבים | 22 | 35 |
| 9 | קרואטיה קרואטיה | קרואטית | Kraljevi Ulice & 75 Cents | Romanca | רומנסה | 21 | 44 |
| 10 | פולין פולין | אנגלית | אייסיס ג'י | For Life | לכל החיים | 24 | 14 |
| 11 | איסלנד איסלנד | אנגלית | Euroband | This is my life | אלו חיי | 14 | 64 |
| 12 | טורקיה טורקיה | טורקית | Mor ve Ötesi | Deli | לא שפוי | 7 | 138 |
| 13 | פורטוגל פורטוגל | פורטוגזית | ואניה פרננדש | Senhora do mar | גבירת הים | 13 | 69 |
| 14 | לטביה לטביה | אנגלית | Pirates of the sea | Wolves of the sea | זאבי הים | 12 | 83 |
| 15 | שוודיה שוודיה | אנגלית | שרלוט פרלי | Hero | גיבור | 18 | 47 |
| 16 | דנמרק דנמרק | אנגלית | סימון מתיו | All night long | במשך כל הלילה | 15 | 60 |
| 17 | גאורגיה גאורגיה | אנגלית | דיאנה גורצקאייה | Peace will come | השלום יגיע | 11 | 83 |
| 18 | אוקראינה אוקראינה | אנגלית | אני לוראק | Shady lady | גברת מפוקפקת | 2 | 230 |
| 19 | צרפת צרפת | אנגלית וצרפתית | סבסטיאן טלייה | Divine | "שמיימי" | 19 | 47 |
| 20 | אזרבייג'ן אזרבייג'ן | אנגלית | אלנור וסמיר | Day After Day | יום אחר יום | 8 | 132 |
| 21 | יוון יוון | אנגלית | קאלומירה | Secret Combination | קוד סודי | 3 | 218 |
| 22 | ספרד ספרד | ספרדית ואנגלית | רודולפו צ'יקיליקואטרה | Baila el Chiki Chiki | רקוד את ה"צ'יקי צ'יקי" | 16 | 55 |
| 23 | סרביה סרביה | סרבית | ילנה טומשביץ' | Oro | הורה | 6 | 160 |
| 24 | רוסיה רוסיה | אנגלית | דימה בילאן | Believe | להאמין | 1 | 272 |
| 25 | נורווגיה נורווגיה | אנגלית | מריה האוקוס סטורנג | Hold On, Be Strong | החזק מעמד, היה חזק | 5 | 182 |
המדינות המשתתפות > חצי הגמר הראשון

נערך ב-20 במאי 2008. כאמור, האירוויזיון חולק לשני חצאי גמר. בכל חצי גמר התמודדו 19 מדינות, כאשר בכל חצי גמר היו רשאיות להצביע רק המדינות שהשתתפו בו ושתיים או שלוש מהמדינות שבגמר. לחצי גמר זה הצביעו 21 מדינות - מלבד המדינות המשתתפות, התקבלו גם הצבעות מגרמניה וספרד.
| סדר השמעה | מדינה | שפה | ביצוע | שם השיר | תרגום | מקום | ניקוד |
| --- | --- | --- | --- | --- | --- | --- | --- |
| 1 | מונטנגרו מונטנגרו | סרבית | סטפן פיליפוביץ' | Zauvijek volim te | אוהב אותך לנצח | 14 | 23 |
| 2 | ישראל ישראל | עברית ואנגלית | בועז מעודה | כאילו כאן/The fire in your eyes | כאילו כאן/האש בעיניך | 5 | 104 |
| 3 | אסטוניה אסטוניה | סרבית, גרמנית ופינית | Kreisiraadio | Leto svet | אור קיץ | 18 | 8 |
| 4 | מולדובה מולדובה | אנגלית | ג'טה בורלקו | A Century of Love | מאה של אהבה | 12 | 36 |
| 5 | סן מרינו סן מרינו | איטלקית | Miodio | Complice | שותפה לחטא | 19 | 5 |
| 6 | בלגיה בלגיה | שפה דמיונית | Ishtar | O julissi | או יוליוסי | 17 | 16 |
| 7 | אזרבייג'ן אזרבייג'ן | אנגלית | אלנור וסמיר | Day After Day | יום אחר יום | 6 | 96 |
| 8 | סלובניה סלובניה | סלובנית | רבקה דרמל | Vrag naj vzame | לכל הרוחות ! | 11 | 36 |
| 9 | נורווגיה נורווגיה | אנגלית | מריה האוקוס סטורנג | Hold On, Be Strong | החזק מעמד, היה חזק | 4 | 106 |
| 10 | פולין פולין | אנגלית | אייסיס ג'י | For Life | לכל החיים | 10 | 42 |
| 11 | אירלנד אירלנד | אנגלית | דסטין תרנגול ההודו | Irelande Douze Pointe | אירלנד, 12 נקודות | 15 | 22 |
| 12 | אנדורה אנדורה | אנגלית וקטלנית | ז'יזלה | Casanova | קזנובה | 16 | 22 |
| 13 | בוסניה והרצגובינה בוסניה והרצגובינה | בוסנית | לאקה | Pokušaj | לנסות | 9 | 72 |
| 14 | ארמניה ארמניה | אנגלית וארמנית | סירושו | Qele Qele | בוא, נלך... | 2 | 139 |
| 15 | הולנד הולנד | אנגלית | הינד | Your Heart Belongs To Me | לבך שייך לי | 13 | 27 |
| 16 | פינלנד פינלנד | פינית | טרסבטוני | Missä miehet ratsastaa | היכן שהגברים רוכבים | 8 | 79 |
| 17 | רומניה רומניה | רומנית ואיטלקית | ניקו וולאד | Pe-o Margine de Lume | בקצה העולם | 7 | 94 |
| 18 | רוסיה רוסיה | אנגלית | דימה בילאן | Believe | להאמין | 3 | 135 |
| 19 | יוון יוון | אנגלית | קאלומירה | Secret Combination | קוד סודי | 1 | 156 |